CELEX: C2005/019/29
Language: el
Date: 2005-01-22 00:00:00
Title: Υπόθεση C-482/04 P: Αίτηση αναιρέσεως της SNF SAS, κατά της διατάξεως του Πρωτοδικείου των Ευρωπαϊκών Κοινοτήτων (πέμπτο τμήμα) της 6ης Σεπτεμβρίου 2004, στην υπόθεση T-213/02, SNF SA κατά Επιτροπής των Ευρωπαϊκών Κοινοτήτων, που ασκήθηκε στις 22 Νοεμβρίου 2004

22.1.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 19/15
            
         Αίτηση αναιρέσεως της SNF SAS, κατά της διατάξεως του Πρωτοδικείου των Ευρωπαϊκών Κοινοτήτων (πέμπτο τμήμα) της 6ης Σεπτεμβρίου 2004, στην υπόθεση T-213/02, SNF SA κατά Επιτροπής των Ευρωπαϊκών Κοινοτήτων, που ασκήθηκε στις 22 Νοεμβρίου 2004
   (Υπόθεση C-482/04 P)
   (2005/C 19/29)
   Γλώσσα διαδικασίας: η αγγλική
   Η SNF SAS, με έδρα το Andrézieux, Γαλλία, εκπροσωπούμενη από τους δικηγόρους K. Van Meldegem και C. Mereu, άσκησε στις 22 Νοεμβρίου 2004, ενώπιον του Δικαστηρίου των Ευρωπαϊκών Κοινοτήτων, αναίρεση κατά της διατάξεως του Πρωτοδικείου των Ευρωπαϊκών Κοινοτήτων της 6ης Σεπτεμβρίου 2004, T-213/02 (1), SNF SA κατά Επιτροπής των Ευρωπαϊκών Κοινοτήτων.
   Η αναιρεσείουσα ζητεί από το Δικαστήριο:
   
               —
            
            
               να κρίνει την παρούσα αίτηση αναιρέσεως παραδεκτή και βάσιμη·
            
         
               —
            
            
               να αναιρέσει τη διάταξη του Πρωτοδικείου της 6ης Σεπτεμβρίου 2004 στην υπόθεση T-213/02·
            
         
               —
            
            
               να κρίνει παραδεκτά τα αιτήματα της αναιρεσείουσας στην υπόθεση T-213/02
            
         
               —
            
            
               να κρίνει την υπόθεση επί της ουσίας ή, επικουρικώς, να αναπέμψει την υπόθεση στο Πρωτοδικείο για να κρίνει επί της ουσίας· και
            
         
               —
            
            
               να καταδικάσει την Επιτροπή στα δικαστικά έξοδα της πρωτοβάθμιας και της αναιρετικής διαδικασίας.
            
         Ισχυρισμοί και κύρια επιχειρήματα:
   Η αναιρεσείουσα ισχυρίζεται ότι η αναιρεσιβαλλόμενη διάταξη του Πρωτοδικείου πρέπει να αναιρεθεί για τους εξής λόγους:
   
               α)
            
            
               το Πρωτοδικείο ερμήνευσε εσφαλμένα το άρθρο 114, παράγραφος 1, του Κανονισμού Διαδικασίας, παραβίασε την αρχή της νομικής αποτελεσματικότητας και παρέβη την υποχρέωση αιτιολογήσεως·
            
         
               β)
            
            
               το Πρωτοδικείο πλανήθηκε περί το δίκαιο κατά τη νομική εκτίμηση των πραγματικών περιστατικών·
            
         
               γ)
            
            
               η διάταξη του Πρωτοδικείου προσβάλλει το δικαίωμα επί πλήρους και αποτελεσματικής δικαστικής προστασίας και το δικαίωμα ακροάσεως.
            
         
      (1)  ΕΕ C 233 της 28.9.2002, σ. 28.